[{"text_idx": "#000000", "text": "See raamat on 20. sajandi u\u0308he suurema helilooja \u2013 Dmitri S\u030costakovits\u030ci \u2013 elust ja loomingust, vo\u0303imu ja vaimu suhetest."}, {"text_idx": "#000002", "text": "Barnes on muusikaliselt ja ajalooliselt erudeeritud kirjanik, ta\nkasutas raamatu kirjutamisel peamiselt kahte allikat: Elisabeth Wilsoni\n\u201cShostakovitch: A Life Remembered\u201d, 1994 ja 2006 ning \u201cTunnistus. Dmitri S\u030costakovits\u030ci ma\u0308lestused\u201d, kirja pannud Solomon Volkov, 1979 (e.k. 2002). Volkovi raamatut ei ole ta\u0308naseni Venemaal avaldatud."}, {"text_idx": "#000003", "text": "\u201cAja mu\u0308ra\u201d ei ole tavalises mo\u0303ttes ilukirjandus, pigem sobib see\nlugemiseks dokumentalistika, ajaloo vo\u0303i memuaaride huvilisele. Aga\nsu\u0308gavmo\u0303ttelised, elegantsed, vaimukad mo\u0303ttearendused teevad raamatu\nnauditavaks. Ei puudu ka viited isiklikule elule \u2013 kolm abielu, kaks\nlast, vo\u0303imalikud abielurikkumised, viinajoomine, suitsetamine, haigused.\nDmitri S\u030costakovits\u030c suri 9. augustil 1975. aastal kopsuva\u0308hki."}, {"text_idx": "#000004", "text": "Legendaarseim teos on 7. su\u0308mfoonia \u201cLeningrad\u201d, mille esiettekanne\nLeningradis toimus blokaadi ajal, raadio su\u0308mfooniaorkestrisse oli ja\u0308a\u0308nud\nvaid 14 ma\u0308ngijat ja dirigent Karl Eliasberg oli sunnitud esitamiseks\nva\u0308rbama suvalisi inimesi, kes va\u0308hegi suutsid mingit pilli ma\u0308ngida."}, {"text_idx": "#000006", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000007", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]